cyanic-selkie/wikianc huggingface dataset:
Ted Richards
Liv og karriere
Ted Richards studerte ved San Francisco State University i årene 1973–1977 hvor han tok eksamen i kreativ skriving og filosofi. Før universitetsårene var han involvert i bevegelsen rundt undergrunnstegneserier og var en del av kollektivet Air Pirates, «Luftpiratene», som også besto av Dan O'Neill, Bobby London (tegneren bak serien «Dirty Duck»), Shary Flenniken («Trots and Bonnie»), og Gary Hallgren. Kollektivet utga to hefter av Air Pirates Funnies før en rettssak med Walt Disney Company hindret ytterligere utgivelser. Problemet var hovedserien, tegnet av O'Neill, som viste Mikke og Minni ha sex, smugle dop og bli høye. Flenniken og Richards var ikke like mye involvert i saken som de andre.
I 1976 kom Richards med serien «The Forty Year old Hippie», «den førti år gamle hippien», som ble spredt i en rekke mindre, alternative og studentaviser. Rip Off Press utga to samlinger i hefteform av serien og med sin tradisjonelle fortellertilnærming var den ganske populær på slutten av 1970- og begynnelsen av 1980-tallet. Hovedfigurens slagord var «Two-hundred trips and they’ve all been bummers—but I ain’t givin’ up!» («Yepp, jeg har trippet 200 ganger og de har alle vært en nedtur, men jeg har ennå ikke gitt opp ennå!»). En annen figur i serien er Child Person, «barnepersonen», et barn uten navn som forsøker å forstå verden og den forsofne hippien som forsøker å forklare den. Figurene var basert på en del gamle, forslitte hippier som Richards kjente mens han bodde i Cotati i California, og en del selvbiografiske erfaringer mens han oppdro sin datter i San Francisco.
Alle disse seriene er i dag delvis tilgjengelig fra utgiverne, men alle er tilgjengelig digitalt på CD og som «e-Comix» i PDF-format, nedlastbar eller bestilles fra Ted Richards' nettsted.
Rundt 1980 dukket det opp en ny revolusjon i emning, personlige datamaskiner, og Richards endte opp med et fullstendig karriereskifte og ble en del av datautviklingen. Han ble redaktør for et kvartalsmagasin som behandlet Atari-maskiner, og deretter ansatt hos Atari fra 1981 til 1984 som kreativ leder. I 1987 grunnla han Adware, Inc. som var et reklamefirma for databransjen ved å tilby interaktiv markedsføring med kunder som Microsoft, Lotus, Apple, og andre. I 1993 var han med på å grunnlegge TestDrive Corporation som produserte det første «forsøk-før-du-kjøper»-program for CD og elektronisk distribusjonssystem. Hans posisjon var som visepresident før han tok samme posisjon i Audiohighway.com i 1996 og beholdt fram til 2000. På 2000-tallet har han på amerikansk vis holdt en rekke imponerende titler i firmaer som DNA Sciences ved DNA.com, ZVUE Corporation, AKiiRA Media Systems, og sitt eget konsulentfirma Tedrichards.net, hovedsakelig drevet med online produktutvikling, webutvikling og design.
Maripipi
Maripipi (Bayan ng Maripipi) er en kommune på Filippinene. Kommunen ligger på øya Biliran, og tilhører provinsen Biliran. Folkemengden var på 8,319 innbyggere.
Callum Keith Rennie
Callum Keith Rennie (født 14. september 1960 i Sunderland, England) er en canadisk skuespiller. Han er mest kjent for sin rolle som «Leoben Conoy» (en cylon) i science fiction-serien Battlestar Galactica. Han er nå aktuell i den nye X-files filmen.
Maripipi
Maripipi er inndelt i 15 barangayer.
Callum Keith Rennie
Tidlig liv og familie
Rennie ble født i Sunderland, England. Da han var fire år gammel, flyttet hans skotske foreldre familien til Canada. Rennie vokste opp i Alberta, som den nest eldste av tre brødre. Han begynte å arbeide i universitets-radiostasjoner, og oppdaget skuespill i Edmonton 25 år gammel. I omtrent et tiår gjennom sen-tenårene og tyveårene, slet Rennie med sin alkoholisme.
Rennie bor i Vancouver, selv om han også tilbringer tid i Toronto og Los Angeles.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Rennie spilte rollen som «Leoben Conoy»/«Cylon nr 2». Miniserien ble etterhvert en pilot for den nye science fiction-serien Battlestar Galactica, der Rennie fortsatte sin rolle gjennom alle fire sesongene. Battlestar Galactica ble filmet for det meste i Vancouver, Canada.
Priser og nominasjoner
Listene under er ikke komplett, se Internet Movie Database Awards – Callum Keith Rennie
Podtoppen
Podtoppen omtaler seg selv som «Norges offisielle toppliste og måling av norske podkaster». Målingene til Podtoppen eies og drives av en styringsgruppe med representanter fra fem norske mediehus (NRK, Schibsted, P4-gruppen, Bauer Media og Moderne Media) som har gått sammen om å starte og finansiere starten av lista. Aktører som Plan-B AS, ADLINK, Egmont og Bådeog m.fl. er også inne på podtoppen med sine podkaster. ADLINK er med å finansiere listen og representerer plattformen Omny som også leverer tall til lista. Etter en bred tilbudsprosess har Kantar fått oppdraget med å teknisk samle, sammenstille, faglig kvalitetssikre og publisere målingen hver uke.
Callum Keith Rennie
Priser og nominasjoner
Gemini Awards
Podtoppen
Podtoppens måling tar utgangspunkt i serverloggene til plattformene der podkastene er publisert. For øyeblikket leverer følgende plattformer data til Podtoppen.no: NRK Intern, Bauer Media Intern, P4-gruppen Intern, Podspace, Acast og Omny.
Michael Bennet
Michael Farrand Bennet (født 28. november 1964 i New Delhi i India) er en amerikansk politiker som har vært demokratisk senator for Colorado siden 2009.
Podtoppen
Kritikk
Listen har blitt møtt med kritikk når det gjelder blant annet metodikk og fremgangsmåte. Kritikken gikk ut på at listen ikke kan sies å være offisiell når podcaster som publiseres gjennom store internasjonale plattformer som Libsyn og SoundCloud for eksempel er forhindret fra å være med.
Callum Keith Rennie
Priser og nominasjoner
Genie Awards
Michael Bennet
2. mai 2019 kunngjorde Bennet at han ville stille som kandidat til partiets primærvalg før presidentvalget i USA 2020. Han trakk kanditaturet den 11. februar 2020.
Liv og virke
Bennets far Douglas Bennet var rådgiver til den daværende amerikanske ambassadør til India, Chester B. Bowles, og bodde i India med sin kone Susanne Bennet. Senere arbeidet Bennet senior som rådgiver i staben til den amerikanske visepresident Hubert H. Humphrey.
Michael Bennet vokste for det meste opp i Washington, D.C.. Han viste politisk interesse og hadde sommerjobber i USAs kongress. Han tok høyere utdannelse ved Wesleyan University og Yale University, der han tok eksamen i rettsvitenskap.
Podtoppen
Kritikk
Podtoppen svarte kritikken med at de både kan og ønsker å inkludere så mange som mulig på lista, men at dette forutsetter at plattformene selv ønsker å samarbeide. Podtoppen opplyste at ikke alle plattformene ønsket å dele tall, men imidlertid at tall fra seks plattformer var en god og tilstrekkelig start.
Dentinox
Dentinox er et britisk firma, som har spesialisert seg på medisin til spedbarn. Mest kjent er produktet teething gel som er en lokalbedøvende gele som fjerner/begrenser barnets ubehag når tennene er på vei ut.
Callum Keith Rennie
Utvalgt filmografi
Listene under er ikke komplett, se Internet Movie Database – Callum Keith Rennie
Michael Bennet
Liv og virke
Bennets politiske karriere begynte i Bill Clintons regjeringstid, da han knapt 30 år gammel ble rådgiver for visejustisminister Philip Heymann. Under Jamie Gorelick og Eric Holder fortsatte han i stillingen. Også faren Douglas arbeidet for Clinton, som viseutenriksminister for internasjonale forbindelser.
I oktober 1997 giftet Bennet seg med statsadvokat Susan Daggett. I 2001 flyttet de til Denver (Colorado).
Fangenbreen
Fangenbreen er en 3 km lang og 2 km² stor isbre på Spitsbergen, Svalbard, mellom Adventdalen og Isfjorden i det nordlige Nordenskiöld Land. Isbreen ligger ved Ottofjellet (806 m) og Stäket (1030 m) i fjellmassivet nordøst for Longyearbyen. Fangenbreen fører foran seg drøyt 1 000 meter med morenemasser ned mot Tobredalen som munner rett ut i De Geerdalen som igjen går nord til Isfjorden.
Michael Bennet
Liv og virke
Her fant han arbeid som stabssjef for Denvers borgermester John Hickenlooper.
Michael Bennets neste karrieresprang kom i januar 2009, da guvernør Bill Ritter utpekte ham til etterfølger av Ken Salazar som demokratisk senator for Colorado. Salazar selv var blitt utpekt av Barack Obama til innenriksminister.
Wuhan Airlines Flight 343
Wuhan Airlines Flight 343 var en flygning som fant sted 22. juni 2000. Flyet, et Xian Y-7 på vei fra Enshi til Wuhan i Kina styrtet på vei inn til landing i Wuhan. Flystyrten ble forårsaket av dårlig vær, blant annet et lynnedslag og vindskjær. Etter styrten, som krevde totalt 49 menneskeliv, ble alle flyene til Wuhan Airlines satt på bakken.
Fangenbreen
Fangenbreen har sitt navn etter den amerikanske gruvebestyreren S. A. Fangen.
Saarepeedi kommune
Saarepeedi kommune er en tidligere landkommune i Viljandi fylke i Estland. Kommunen hadde cirka 1 300 innbyggere og et areal på 98 km². Kommunen lå nord for Viljandi bykommune.
Clanoptilus marginellus
Clanoptilus marginellus (Olivier 1790) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er ikke registret i Norge.
Utseende
Kroppen er 5-6,5 millimeter lang og er en ganske vanlig, ensfarget metallgrønn eller blå art. Hodet og brystskjoldet (pronotum) med ganske lange oppstående hår. Blant de nordiske artene er den er ganske lik Cordylepherus viridis, men skiller seg fra denne ved at brystskjoldet har, på hver side, en rødlig kant. Antennene er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.
Levevis
Clanoptilus marginellus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lavsjö
Lavsjö er et lite tettsted i Dorotea kommun, Västerbottens län i Sverige.
Laiksjö
Laiksjö (sørsamisk: Laatjoe) er et lite tettsted i Dorotea kommun, Västerbottens län i Sverige.
Paistu kommune
Paistu kommune er en tidligere landkommune i Viljandi fylke i Estland. Kommunen hadde cirka 1 700 innbyggere og et areal på 129 km². Kommunen lå omtrent midt i fylket. Administrasjonssenteret var landsbyen Paistu med 350 innbyggere, en annen større landsby er Holstre med 220 innbyggere.
Landskapet her er svært variert, med bølgete og tildels bratte høydedrag, samt en rekke formasjoner av rød sandstein som tiltrekker seg geologer. Paistukløften har inntil 20 meter dype stup. Dette landskapet inngår i Loodi naturpark (2.151 ha, 21,5 km²). Kommunen har en rekke sjøer fra istiden, blant annet Holstre- og Sinialliku-sjøene som mange besøker. Også plantelivet er rikt her, med store innslag av eik og hele 11 arter av bregner på dette lille området.
Maleren Juhan Muks (1899-1983) er fylkets kanskje største kunstner, og malte landskapsbilder fra Paistu.
Josef Eduard Scheungraber
Josef Eduard Scheungraber (født 8. september 1918, død 22. juli 2015) var en tysk løytnant i Wehrmachts hær under andre verdenskrig som beordret drap på flere sivile i Italia.
Han ble i 2009, i en alder av 90 år, dømt for krigsforbrytelser etter 10 tilfeller av drap på sivile i den italienske byen Falzano di Cortona i 1944. Drapene ble utført på hans ordre. Ofrene var tilfeldige valgte, som ble drept som hevnaksjon for at to tyske soldater var funnet drept. Han fikk en livstidsdom i tysk rett.
Han ble løslatt etter kort tid fordi en tysk rett fant ham uegnet for soning i fengsel.
Påtalemyndigheten i Norge
Påtalemyndigheten i Norge er en statlig myndighet som a) leder politiets etterforskning i straffesaker, b) avgjør spørsmålet om en straffeforfølgning skal innstilles eller fortsettes, og c) opptrer som aktor under straffeforfølgning ved domstolene.
Anklagerens rolle er objektiv, og styres av bevisene i saken. Dersom vurderingen av beviser munner ut i at vilkårene for straff ikke er oppfylt, er det påtalemyndighetens plikt å stanse straffeforfølgningen. Forsvarere har ikke noen liknende objektivitetsplikt.
Den sivile påtalemyndighet
Den sivile påtalemyndighet, tidligere Den borgerlige påtalemyndighet, er påtalemyndighet i ikke-militære straffesaker og er regulert av straffeprosessloven og påtaleinstruksen.
Den høyere påtalemyndighet brukes som fellesbetegnelse på de to øverste nivåene.
Den høyere påtalemyndighet
Den høyere påtalemyndighet består av Riksadvokatembetet, 10 regionale statsadvokatembeter og et nasjonalt statsadvokatembete.
De regionale statsadvokatembetene er:
I tillegg kommer Det nasjonale statsadvokatembetet for bekjempelse av organisert og annen alvorlig kriminalitet.
Påtalemyndigheten i politiet
Politiadvokatene utgjør hoveddelen av påtalemyndigheten i politiet, leder polititjenestemennenes etterforskning, avgjør spørsmålet om fortsatt straffeforfølgning i enkelte saker, og fører saker for retten som anklagere. Som etterforskningsledere har politiadvokatene det siste ord om hvilke beviser som må søkes avklart og hvilke som ikke har betydning.
Politiadvokatene er direkte underlagt statsadvokatene i enkeltsaker. I rollen som påtalemyndighet er de derfor overordnet politiutdannede tjenestemenn.
Den militære påtalemyndighet
Den militære påtalemyndighet (Generaladvokaten, Krigsadvokatene for Nord-Norge og Krigsadvokatene for Sør-Norge) er underlagt Justis- og beredskapsdepartementet. I krigstid avgjør Generaladvokaten eller førstekrigsadvokatene spørsmålet om tiltale i saker om militære forbrytelser og forseelser når det ikke hører under Kongen i statsråd eller Riksadvokaten.
Den militære påtalemyndighet ble opprettet som egen etat i 1947, men har historie tilbake til 1646. Pr. 2011 har Den militære påtalemyndighet 11 ansatte.
Wolfram Löwe
Wolfram Löwe (født 14. mai 1945 i Markranstädt), tysk fotballspiller som deltok i de olympiske leker 1976 i Montréal.
Löwe ble olympisk mester i fotball under Sommer-OL 1976 i Montréal. Det østtyske laget vant kvartfinalen over, i semifinalen slo de Sovjetunionen med 2-1 og finalen mot endte 3-1 til Øst-Tyskland.
Löwe spilte 43 landskamper for Øst-Tyskland i perioden 1967–77 og scoret 12 mål.
Avkom
Avkom (norr. afkæmi ) er barn eller etterkommere. Avkom etter pattedyr kalles generelt for unger (av og til også etterkommere), men for forskjellige arter har man gjerne også forskjellige benevnelser på avkommet.
I så måte kalles avkom etter mennesker normalt barn, hos hundelignende rovpattedyr for valp, hos sau for lam, hos geit for killing, hos drøvtyggere for kalv, hos hovdyr for føll, hos fisk for yngel, og så videre. Slikt avkom er tradisjonelt et resultat av kjønnet formering.
To individer er av samme art om de kan få avkom med hverandre som igjen kan få egne avkom.
Hattarvík
Hattarvík (foreldet dansk skrivemåte: Hattervig) er den østligste bygda på Færøyene. Den ligger på Fugloy, lengst nordøst i øyriket. Bygda ligger i en vik ut mot storhavet, omkranset av høye fjell.
Samferdsel
Over fjellene går en vei til nabobygda Kirkja.
Hattarvík anløpes med passasjerferge fra Strandfaraskip Landsins, som forbinder bygda med Kirkja, Svínoy og Viðoy.
Både Hattarvík og Kirkja har landingsplasser for helikopter. Atlantic Airways opererer en fast helikopterrute for passasjerer og gods.
Historie
Den første gangen Hattarvík nevnes i skriftlige kilder er i Hundebrevet fra siste halvdel av 1300-tallet.
Bygdenavnet kommer av fjellnavnet Hattur, fra norrønt hǫttr, «hatt».
Hattarvík har vært et kirkested siden tidlig på 1800-tallet, da de fleste menn på øyas gamle kirkested, Kirkja, omkom på havet. Den første kirken i Hattarvík ble innviet i 1833, og en ny kirke i 1899.
Neopentelia
Neopentelia er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).
Hattarvík
Historie
Hattarvík har en rik folkeminnetradisjon. I første halvdel av 1800-tallet skrev Hanus Hanusarson, bonde på Kellingargarður i Hattarvík, ned 97 kvad i et 399 sider langt håndskrift, Fugloyarbók, som han gav bort til prosten og folkeminnegranskeren V.U. Hammershaimb.
Neopentelia
Utbredelse
Gruppen er utbredt i Sørøst-Asia (Borneo og fastlandsdelen av Malaysia).
Systematisk inndeling
Artene ble tidligere regnet til slekten Pentelia.
Norge/Vänerbanan
Norge/Vänerbanan er en svensk jernbanestrekning. Den består av delstrekningene Göteborg–Brålanda–Kil langs vestsiden av Vänern og Brålanda–Kornsjø til riksgrensen mot Norge.
Strekningen Göteborg–Öxnered–Åmål–Kil var opprinnelig del av Bergslagsbanan, strekningen Mellerud–Kornsjø med sidelinje til Sunnanå havn var privatbane med navn Dalslandsbanan. Begge banene ble åpnet i 1879. Dalslandsbanan ble overtatt av Bergslagsbanan noen år før SJ overtok de private banestrekningene i Sverige i 1948.
I 1956 ble en søndre tilsving til BJ åpnet, slik at utenlandstogene til og fra Norge kunne kjøre direkte videre forbi utenom Mellerud mot Öxnered, og man slapp derfor den gamle nordre tilsving til Mellerud, hvor lokomotivet måtte flyttes til den andre enden av togsettet. I 1995-96 åpnet en ny, stor søndre tilsving som muliggjør raskere togforbindelse utenom Mellerud. I Trollhättan på BJ har store ombygninger funnet sted siden sist på 1990-tallet (ny hevebro) og i 2006 ble dobbeltsporet Trollhättan–Öxnered tatt i bruk, med ombygget stasjon i Öxnered. Et nytt høyhastighetsdobbeltspor mellom Göteborg og Öxnered ble påbegynt i 2006 og tatt i bruk i 2012, den nybygde strekningen er tilpasset en hastighet på 250 km/t.
For strekningen Öxnered-Kornsjø har det vært ytterligere planer om forbedring, men svenske Trafikverket planlegger ikke å gjøre noe før i 2025, da norske Bane Nor ikke har planer på å gjøre noe med Østfoldbanen. Gjennomsnittshastighet i 2009 er for Göteborg–Öxnered 95 km/t (140 km/t i 2012), Öxnered–Kornsjø 115 km/t  og Kornsjø–Oslo 75 km/t.
Linjekart
Artikkelen om Dalslandsbanen har et detaljert linjekart over strekningen Kornsjø–Mellerud.
Risbäck
Risbäck (sørsamisk Rijsiejohke) er et lite tettsted i Dorotea kommun, Västerbottens län i Sverige.
Trond Amundsen (biolog)
Han tok sin doktorgrad (dr. philos.) ved Universitetet i Oslo i 1994. Temaet for avhandlingen var familiedynamikk hos fugler, basert på studier av toppskarv, meiser og svart-hvit fluesnapper: On the evolution of differential parental investment : hatching asynchrony, sex ratio, and egg size variation in birds.
Amundsen studerer dyrs atferd i et økologisk og evolusjonært perspektiv, med fokus på hvordan dyrenes atferd er tilpasset deres fysiske, biologiske og sosiale miljø. Han har særlig arbeidet med problemstillinger knyttet til foreldreomsorg, livshistorie og framfor alt seksuell seleksjon: hvordan dyrs atferd, utseende og kjønnsroller formes av konkurranse om partnere. Amundsen har vist at seksuell seleksjon kan fremme fargeprakt og konkurranse også hos hunner av ulike dyreslag, og ikke bare hos hanner. Han har sammen med medarbeidere vist at seksuell seleksjon kan være dynamisk i tid og rom, med sterkere konkurranse blant hanner når det er knapphet på hunner, og sterkere konkurranse blant hunner når det er knapphet på hanner.
Foster
Foster (fra norrønt: fóstr, «fosterbarn»; beslektet med føde) er betegnelsen for et dyr, herunder også mennesker, fra embryostadiet i en graviditet til det fødes. Hos mennesker skjer dette 40 uker etter unnfangelsen. Ettersom graviditeten regnes som påbegynt fra siste dag i menstruasjonssyklusen og ikke fra selve unnfangelsen, regnes overgangen fra embryo til foster til å finne sted i uke 10 av svangerskapet.
Mälarbreen
Mälarbreen er en 3 km lang og 2 km² stor isbre på Spitsbergen, Svalbard, mellom Adventdalen og Isfjorden i det nordlige Nordenskiöld Land. Isbreen ligger ved Birkafjellet (976 m), Kjødetoppen (769 m) og Stäket (1030 m) i fjellmassivet nordøst for Longyearbyen. I sør ligger Blekumbreen. Mälarbreen fører foran seg drøyt 200 meter med morenemasser ned mot Mälardalen som munner rett ut i Adventdalen ved deltaet i Adventfjorden.
Mälarbreen har sitt navn etter den svenske innsjøen Mälaren.
Trond Amundsen (biolog)
Amundsen er medlem av Det Kongelige Norske Videnskabers Selskab. Han har vært aktiv i å formidle kunnskap om atferd, økologi og evolusjon til allmennheten, og i offentlig ordskifte om forskning, og i 2018 ble han tildelt NTNUs pris for forskningsformidling.
Alex Higgins
Alexander Gordon Higgins (født 18. mars 1949 i Belfast, død 24. juli 2010) var en nordirsk profesjonell snookerspiller og to ganger verdensmester. Higgins var kjent under kallenavnet «Hurricane», på grunn av sin raske spillestil.
Higgins ble verdensmester første gang i 1972, dette var før turneringen var offisiell rankingturnering. Han var da 23 år gammel og var den yngste verdensmesteren frem til Stephen Hendry vant i 1990, i en alder av 21 år. Den andre VM-tittelen vant han i 1982 etter at han slo Ray Reardon 18–15 i finalen. Dette var den eneste rankingturnering han vant i sin karriere. Han vant Masters-turneringen i 1978 og 1981, og han vant UK Championship i 1983 – året før turneringen ble en rankingturnering.
Alex Higgins var ikke i familie med John Higgins som ble verdensmester i 1998, 2007, 2009 og 2011.
Brynjar
Brynjar er et mannsnavn med opprinnelse i norrøne brynja, «brynje», og harjaR, «kriger, hær». Brynjarr var en norrøn form av navnet.
Kjente personer med navnet
Personene i listen er ordnet kronologisk etter fødselsår.
Cordylepherus viridis
Cordylepherus viridis (Fabricius, 1787) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er ganske vanlig, og er registret i Norge.
Utseende
Kroppen er 4-5,5 millimeter lang, en ensfarget metallgrønn eller blå art. Hodet og brystskjoldet (pronotum) med ganske lange oppstående hår. Blant de nordiske artene er den er ganske lik Clanoptilus marginellus, men skiller seg fra denne ved at brystskjoldet ikke har antydning til rød farge på sidene. Antennene er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.
Levevis
Cordylepherus viridis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Frode Viken
Frode Magnus Viken (født 30. mars 1955 i Namsos, død 31. mars 2018 i Trondheim ) var en norsk musiker, best kjent som gitarist i gruppen D.D.E., hvor han skrev de fleste av bandets melodier og dessuten flere av tekstene.
Han vikarierte i 1975 en periode som bassist i Prudence. Han stiftet senere bandet Rollaug sammen med Prudences vokalist Per Erik Wallum. I 1985 ble han med som bassist i After Dark som var forløperen til D.D.E. Etter hvert byttet han til gitar, og var som de andre medlemmene med da After Dark ble til D.D.E. i 1992.
Han hadde i tillegg lang erfaring fra drift av blant annet musikkforretning, lydstudio og nærradio og som gitarlærer ved Namsos Kommunale Musikkskole. Sønnen Daniel Viken er kjent som gitarist i Grannes og Null$katte$nylterne. Viken døde 31.mars 2018 etter lengre tids sykdom av kreft.
Svanabyn
Svanabyn (sørsamisk: Njoktjhjaevrie) er et lite tettsted i Dorotea kommun, Västerbottens län i Sverige.
Fraizer Campbell
Fraizer Campbell var utlånt til Uniteds farmerklubb Royal Antwerpen hele 2006-07-sesongen. I oktober 2007 ble han utlånt til Hull City, og bidro der sterkt til Hulls opprykk til Premier League. Han hadde stor suksess, og det ble spekulert i at han skulle forlenge lånet etter 2007-08-sesongen. Campbell returnerte til Old Trafford foran 08-09-sesongen for å prøve å kjempe seg til en førstelagsplass, men ble allerede tidlig i 08-09 sesongen lånt ut til Tottenham, i den mye omtalte Berbatov-saken. Låneavtalen strakte seg over et år.
Den 11. juli 2009 skrev han under en fireårs kontrakt for Sunderland. Den 24. juli 2014 meldte han overgang fra Cardiff City til Crystal Palace FC, hvor han skrev under på en treårskontrakt.
Karriere som spiller (alle turneringer)
Per 15. desember 2016
Klima-, Energi- og Forsyningsministeriet
Klima-, Energi- og Forsyningsministeriet (tidligere Energi-, Forsynings- og Klimaministeriet, Klima-, Energi- og Bygningsministeriet, eller kun Klimaministeriet) er et dansk ministerium.
Det ble opprettet som Klima- og Energiministeriet ved regjeringsdannelsen etter folketingsvalget 2007, hvor ministeriets første minister ble Connie Hedegaard (K). 24. november 2009 ble hun etterfulgt av Lykke Friis (V). Ved regjeringsdannelsen etter Folketingsvalget 2011 skiftet ministeriet navn, samtidig med at Martin Lidegaard (R) ble ny minister.
Klima- og Energiministeriets oppgaver hørte tidligere til Miljøministeriets og Transport- og Energiministeriets ansvarsområder. Ministeriet har ansvaret for den nasjonale og internasjonale klimainnsatsen, saker vedrørende avfallsforbrenningsanlegg, nasjonale geologiske undersøkelser for Danmark og Grønland, ansvaret for statens eierskap av 50 prosent av aksjekapitalen i Nunaoil A/S samt lovgivning på energiområdet.
Etter regjerings- og navneskiftet i 2011 overtok ministeriet dessuten administrasjonen av statens kontoreiendommer fra Finansministeriet, administrasjonen av universitetsbygninger fra Ministeriet for Forskning, Innovation og Videregående Uddannelser og saker vedrørende byggeri fra Erhvervsministeriet.
Under ministeriet er det følgende styrelser, institusjoner, nevnder, råd og utvalg:
Jacob Wallenberg
Jacob Wallenberg (født 13. januar 1956 i Stockholm) er en svensk bedriftsleder. Han er sønn til Peter Wallenberg og Suzanne Wallenberg, født Grevilius.
Koreansk mytologi
Koreansk mytologi er den tradisjonelle mytologien man finner i Korea. Området har tradisjonelt vært preget av kinesisk språk og kultur, men mytologien skiller seg derimot fra kinesisk mytologi. Denne mytologien er rester fra en tidlig periode i Koreas historie, og kan deles inn i to typer myter: Grunnleggermyter som forteller om hvordan staten og folket ble til, og skapelsesmyter som forteller om verdens opprinnelse. Grunnleggermytene kjenner man bare fra gamle kinesiske og koreanske skrifter, skapelsesmytene blir fremdels sunget av sjamaner som en del av forskjellige ritualer.
Grunnleggermytene
Grunnleggermytene handler om det koreanske folkets, den koreanske statens og herskerslektenes opprinnelse. Disse mytene finner man i nedtegnelser fra det første århundret etter Kristus, både i kinesiske og koreanske skrifter.
Grunnleggermytene finnes i dag bare i de gamle nedtegnelsene, med ett unntak, nemlig myten om Tan'gun, som har opplevd en oppblomstring med nasjonalistiske undertoner, og i dag blir dyrket av enkelte som grunnleggeren av den koreanske nasjonen.
La Manga Cup
La Manga Cup er en treningsturnering i fotball som spilles i La Manga del Mar Menor i Murcia i Spania på vintertid, med lag fra fotballigaer som spilles i sommersesongen. Det vil hovedsakelig si med lag fra Sverige, Finland, Danmark, Norge, Russland, Ukraina, og USA.
Tarvastu kommune
Tarvastu kommune var en landkommune i Viljandi fylke i Estland. Kommunen hadde cirka 4 400 innbyggere og et areal på 409 km². Kommunen lå sørøst i fylket. Administrasjonssenteret og kommunens eneste småby var Mustla.
Tellbreen
Tellbreen har sitt navn etter den sveitsiske sagnfiguren Wilhelm Tell.
Edi Federer
Eduard «Edi» Federer (født 20. februar 1955 i Mühlbach am Hochkönig, død 30. mai 2012 i Pfarrwerfen) var en østerriksk skihopper.
Han deltok i den tysk-østerrikske hoppuka fra 1971 til 1979, og ble nummer 2 sammenlagt i 1974/75. Hans beste enkeltresultat var 2.-plass i Innsbruck 3. januar 1975. I VM i skiflyging i Bad Mitterndorf (Kulm) i 1975 ble han nummer 15.
Fra 1992 til 2005 var han manager for skihopperen Andreas Goldberger, og deretter manager for Thomas Morgenstern og Adam Małysz. Federer fikk i 2010 nervesykdommen ALS, og døde av sykdommen 30. mai 2012.
Brulandsvellene
Brulandsvellene er et handelsområde i Førde. Det ligger øst for Førde sentrum i retning Jølster. Coop Extra, Plantasjen, SparKjøp og Biltema har etablert seg der. Høsten 2009 flytta også Elkjøp og Jysk inn i eit nytt bygg der. I 2018 kom Obs Bygg der i same bygg som Coop Extra
Bjørn Kristiansen (styrkeløfter)
Bjørn Kristiansen (født 8. februar 1960) er en norsk tidligere utøver innenfor idretten styrkeløft.
Kristiansen vant sitt første, og nå eneste, NM-gull i styrkeløft i 1986, med 760 kg sammenlagt i klasse -100 kg. Han fikk imidlertid sitt definitive gjennombrudd i 1987. Under styrkeløft-NM i Brumunddal dette året vant han kongepokalen, for å ha vært beste løfter uavhengig av vektklasse. Hans 882,5 kg sammenlagt var ny norsk og nordisk sammenlagtrekord i klasse -110 kg, og dessuten satte han ny norsk og nordisk rekord i markløft med 370 kg i et fjerde godkjent rekordforsøk. Måneden etter, i mai 1987, tok Kristiansen sølvmedalje sammenlagt i styrkeløft-EM i England, med 875 kg sammenlagt. I juni 1987 ble han imidlertid tatt i dopingkontroll, og deretter dømt og utestengt for bruk av anabole steroider. Han hadde to måneder tidligere, under NM i Brumunddal, uttalt følgende om «denslags folk» som doper seg: «Hadde jeg fått tak i en av dem, skulle jeg vridd nakken pån». Kristiansen har ikke deltatt i styrkeløft-konkurranser etter dopingutestengelsen.
== Resultater og meritter  ==
A1 (band)
1998–2002
Bandet ble startet og satt sammen av Tim Byrne, som også fungerte som manager. I 1999 ga bandet ut sitt debutalbum Here We Come, og de fire singlene fra albumet plasserte seg alle blant de seks beste på de britiske hitlistene. I markedsføringen av bandet ble det fokusert på at a1 skrev de fleste av sangene sine selv, og at medlemmene spilte instrumenter. Albumet The A List kom året etter og ble gjennombruddet for bandet. Singlene Take on Me og Same Old Brand New You nådde begge førsteplass på singellistene både i Storbritannia og i Norge. Den førstnevnte var en coverversjon av a-has sang fra 1985, som a-ha selv kun oppnådde andreplassen med på de britiske listene i 1986. a1 vant prisen «British breakthrough act» under BRIT Awards i 2001.
Bandets tredje studioalbum, Make it Good, ble gitt ut i 2002 og var mer rockete en de to foregående. Singelen Caught in the Middle nådde andre- og tredjeplass i henholdsvis Storbritannia og Norge. 8. oktober 2002 forlot Paul Marazzi bandet, og like etterpå ble resten av bandet oppløst.
2009–
I desember 2009 gjorde a1 comeback uten Paul Marazzi med konsertene «Celebrating» på Christiania Theater i Oslo. Comeback-konsertene var et spontant påfunn etter popgruppens opptreden på «Allsang på Grensen» i august 2009, ti år etter dets første album i 1999.
Bandet deltok i tredje delfinale i Melodi Grand Prix 2010 23. januar i Skien med låten «Don't Wanna Lose You Again». Det opptrådte sist og gikk sammen med Didrik Solli-Tangen videre til finalen i Oslo Spektrum 6. februar. I finalen endte bandet på en andreplass bak Solli-Tangen.
Sumpkortvinger
Sumpkortvinger (Euaesthetinae) er en gruppe med biller som hører til familien kortvinger (Staphylinidae). De er ganske små og spinkle biller som lever på fuktige steder.
Utseende
Små, spinkle biller, de norske artene er bare rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.
Levevis
Billene kan finnes på bakken på litt fuktige steder i skog.
Eivind Berre
Eivind Bjørås Berre (født 24. januar 1964 i Levanger) er bassist i D.D.E. Han er oppvokst på Skogn og flyttet til Namsos i 1982. Han ble i 1985 bassist i bandet After Dark, som i 1992 ble omdannet til D.D.E.
Berre er faglært typograf og driver reklamebyrået Takk – Berre BRA as i Namsos.
Viiratsi kommune
Viiratsi kommune er en tidligere landkommune i Viljandi fylke i Estland. Kommunen hadde cirka 3 700 innbyggere og et areal på 213 km². Kommunen lå øst i fylket.
Epletege
Epletege (Lygocoris rugicollis) er en tege som tilhører familiegruppen bladteger (Miridae). Epletege er den vanligste av de norske bladtegene i slekten Lygocoris. Den er vanligst lengst sør, men finnes på egnede steder i hele Norge. Vanlig sørover i Europa.
Utseende
Det er en fargevariant som har fått sitt eget navn.
Levevis
Epletege lever på vierarter (Salix sp.) også på frukttrær, særlig på eple (Malus).
Hunnen legger egg om høsten. Eggene overvintrer og klekkes om våren. Nymfene suger plantesaft fra vertstreet. Tegen har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
De voksne (imago) finnes i juni og juli.
Skadedyr
Epletege kan ha masseangrep på eple. Men arten regnes ikke som alvorlig skadedyr i normale år, og motangrep er normalt ikke nødvendige.
Quincy Owusu-Abeyie
Quincy James Owusu-Abeyie (født 15. april 1986), vanligvis bare kalt «Quincy», er en ghanesisk fotballspiller som spiller for tiden er klubbløs.
Han har tidligere spilt for Arsenal FC, NEC Nijmegen og FK Spartak Moskva. Fra sistnevnte klubb var han også på utlån til Celta Vigo, Birmingham City FC, Cardiff City FC og Portsmouth FC.
Han ble tatt ut til Fotball-VM 2010 i Sør-Afrika.
Blekumbreen
Blekumbreen er en 3 km lang og 1,5 km² stor isbre på Spitsbergen, Svalbard, mellom Adventdalen og Isfjorden i det nordlige Nordenskiöld Land. Isbreen ligger ved Birkafjellet (976 m) og Operafjellet i fjellmassivet nordøst for Longyearbyen. I nord ligger Mälarbreen, i øst er det direkte overgang via en høyde til Tellbreen. Blekumbreen fører foran seg drøyt 500 meter med morenemasser ned mot Mälardalen som munner rett ut i Adventdalen ved deltaet i Adventfjorden.
Blekumbreen har sitt navn etter den norske gruvelederen Sverre Blekum (1886–1944), som utførte forskningsstudier på kullagene i området i 1921. Han ble senere direktør ved Knaben gruver.
Gjelleråsmarka
Gjelleråsmarka er et lite skogsområde på grensen mellom bydel Stovner i Oslo og Nittedal nord i Groruddalen. Marka ligger avgrenset av Trondheimsveien i nord, bebyggelsen på Gjelleråsen i vest og E6 i øst. Gjelleråsmarka har skogsvei- og løypeforbindelse med Lillomarka, og regnes som del av Oslomarka.
Oldtidsveien, Den Trondhjemske Kongevei, går gjennom Gjelleråsmarka fra Fossum/Stovner og kommer ned rett ved den tidligere skytebanen på Lahaugmoen.
Marka har et lett turterreng og oppkjørte lysløyper om vinteren. På Oslosiden ligger Lia skisenter og Liastua, som er åpen for lett servering på søndager.
Paratinus femoralis
Paratinus femoralis (Erichson 1840) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet og på sidene av bakkroppen. Den er ikke registret i Norge, men finnes i Norden, hvor den er slektens eneste representant.
Levevis
Paratinus femoralis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
God jul – Hannes beste julesanger
God jul – Hannes beste julesanger er en samleplate med julesanger med Hanne Krogh, utgitt i 2000. Dette er Hanne Kroghs 20. album. Etter suksessene med juleplatene Julens vakreste fra 1983 og Julestjerner fra 1996 samlet Hanne Krogh sine favoritter fra disse platene på dette samlealbumet. Det ble også noen nye innspillinger lagt på denne platen: «Sledeturen», «Jul i byen» og en norsk oversettelse av «The Christmas Song», som her fikk tittelen «God jul». Denne samleplaten har solgt veldig godt og har kommet i tre opplag fra forlaget.
Lygus ruglipennis
Lygus ruglipennis er en tege som tilhører familiegruppen bladteger (Miridae).
Lygus ruglipennis er den vanligste av de norske bladtegene i slekten Lygus. Den er vanligst lengst sør, men finnes på egnede steder i hele Norge. Vanlig sørover i Europa.
Utseende
Lygus ruglipennis er ca. 5 millimeter lange. Den er grå, men enten et grønnlig eller brunlig fargeskjer. Den kan ha rødlige svake tegninger. Generelt en svært fargevariabel bladtege. Midten av brystskjoldet (pronotum) og halsringen er nesten alltid gul. Scutellum har vanligvis en W-formet tegning.
Dekkvingens cuneus er som oftest lys, men er gjerne mørker foran og bak. Membranen er svakt brunlig med utydelige lyse flekker. Årene danner to lukkede celler på membranen, som hos de fleste bladtegene (Miridae).
Antennene er mørkere enn kroppen, og har noen lyse ringer. Beina er lyse gulbrune, lårene (femora) har to mørkere ringer mot spissen.
Det er to fargevarianter som har fått sine egne navn. …f. immaculata Wagn. – oversiden lys, kun scutellum har mørkere flekker foran. …f. obscura Wagn. – oversiden svart med noen lysere parti.
Levevis
Lygus ruglipennis er en av de vanligste bladtegene og finnes på mange steder, på urter, skjermplanter og i trær.
Den overvintrer som voksen (imago). De voksne stadiene finnes tidlig om våren, etter overvintringen og om sensommeren, utover høsten.
Helene Sandvig
Helene Beate Sandvig (født 26. august 1968) er en norsk journalist og programleder på TV.
Hun har vært programleder i NRK-programmet Puls i periodene 1999-2001, 2006-2008 og 2010-2015. For serien ble hun nominert til Gullruten 2015 i klassen beste kvinnelige programleder. Før dette var hun journalist i Dagbladet. Siden 2016 har hun ledet programmet Helene sjekker inn på NRK1. For programmet ble hun kåret til beste kvinnelige programleder under Gullruten 2018. I tillegg har hun vært nominert for programmet i samme klasse under Gullruten 2017, publikumsprisen under Gullruten 2018 og beste programleder -nyhet, sport eller aktualitet under Gullruten 2021 og Gullruten 2022.
Hun er utdannet innen journalistikk fra Høgskulen i Volda.
Karol Kmeťko
Karol Kmeťko (født 12. desember 1875 i Veľké Držkovce i komitat Trenčín i kongeriket Ungarn i Østerrike-Ungarn; død 22. desember 1948 i Nitra i Tsjekkoslovakia) var en slovakisk katolsk biskop.
Prest
Den 2. juli 1899 ble Karol Kmet'ko ordinert i Nitra til prest for bispedømmet Nitra.
Fra 1918 til 1920 var han medlem av den revolusjonære nasjonalforsamling. I 1920 ble han medlem av nasjonalforsamlingen for Andrej Hlinkas slovakiske folkeparti (HSĽS). Etter å ha tiltrådt som biskop, ga han opp sitt medlemskap.
Etter sammenbruddet av Østerrike-Ungarn og grunnleggelsen av Den tsjekkoslovakiske republikk måtte spørsmålet om bispesetne i Slovakia løses snarest. Biskopen av Nitra, Vilmos Batthyány, og biskopen av Banská Bystrica, Wolfgang Radnai, ble utvist fra Tsjekkoslovakia. Rožňavas biskop Ľudovít Balás døde i Rožňava 18. september 1920. Regjeringen mente at biskopen av Košice, Augustín Fischer-Cobrie, burde fjernes fra embetet. Det meste av erkebispedømmet Esztergom lå nå i Tsjekkoslovakia, og erkebiskop János Csernoch forble i Esztergom i det nå dsterkt reduserte Ungarn.
Biskop
Den 16. desember 1920 kunngjorde pave Benedikt XV biskop Vilmos Batthyánys fratreden, og utnevnty Kmet'ko til biskop av Nitra. Samme dag ble Marián Bláha biskop av Banská Bystrica og Ján Vojtaššák biskop av Spiš. de ble alle tre bispeviet av erkebiskop Clemente Micara, apostolisk nuntius til Tsjekkoslovakia, den 13. februar 1921 i Nitra. Medkonsekratorer var Karel Boromejský Kašpar, hjelpebiskop i Hradec Králové, og Anton Podlaha, hjelpebiskop i Praha.
Biskop Kmet'ko ble fra 1922 utstyrt med fullmakter som tilsvarte dem en ordinarie biskop hadde.
Før deportasjonene av jøder tok til fra Slovakia i 1942, konfronterte biskop Kmeťko den slovakiske president Jozef Tiso med pålitelige rapporter om drapene på jøder i Ukraina. Biskop Kmeťko spurte: Hvorden kan regjeringen tillate  [deportasjonene]  når det sies at [jødene] fraktes til sin død?»  I følge biskop Kmeťko svarte Tiso ''«med noe som jeg [Kmeťko] ikke kunne fullt ut akseptere: ‘Det er nok for meg at jeg har forsikringer fra tyskerne om at de behandler [jødene] humant, at de skal settes inn som arbeidere. For dersom slovaker kan reise til Tyskland for å arbeide, hvorfor han ikke [jøder] gjøre det samme?’»''
Den 22. desember 1948 gav pave Pius XII ham den personlige tittel erkebiskop. Viktigheten av å utnevne Kmeťek til erkebiskop lå i det faktum at han allerede før andre verdenskrig ble fremhevet en allment anerkjent kirkelig autoritet i Slovakia, som katolikker kunne stole på etter skiftet av politisk regime. En viss ulempe var alderdommen og hans svekkede helse. Motstandere av HSĽS, som Kmeťko løste seg fra i mellomkrigstiden, kunne heller ikke stille spørsmål ved hans autoritet. Hans standpunkt mot raselovgivning og umenneskelighet begått i forbindelse med løsningen av «jødespørsmålet» i Slovakia veide også mye.
Han tok seg av forfulgte og og engasjerte seg for de fengslede. Han utførte flere hundre intervensjoner i deres interesse, og så aldri på deres religion eller deres ariske eller ikke-ariske opprinnelse. I slutten av september 1944 oppsøkte han personlig sjefen for den tyske Gestapo for å forhindre forfølgelse av nazismens ofre, noe som ikke var en liten ydmykelse for ham.
Episkopalgenealogi
Hans episkopalgenealogi er:
Falangistpartiet (Libanon)
Katai'b, Kataeb (arabisk: ), mest kjent som Falangistpartiet, er et libanesisk parti som ble grunnlagt av Pierre Gemayel i 1936. Det var opprinnelig en maronittisk ungdomsbevegelse som fikk sitt navn fra det spanske fascistiske partiet med samme navn. Partiet var med i den kristne-dominerte høyre-koalisjonen Lebanese Front som var aktiv mellom 1976 og 1986. Partiet støttes først og fremst av kristne maronitter.
Partiets militære gren stod bak massakrene i de palestinske flyktningleirene Sabra og Shatila 16. til 18. september 1982. De sto også bak en rekke massakrer og terrorhandlinger under den libanesiske borgerkrigen i 1975–1990.
Suure-Jaani kommune
Suure-Jaani kommune var en landkommune i Viljandi fylke i Estland, beliggende i Sakalafjellene. Kommunen hadde cirka 6 200 innbyggere og et areal på 749 km². Kommunen, som var fylkets største, lå nordvest i fylket. Det største tettstedet var småbyen Suure-Jaani.
Det er funnet to sølvskatter fra henholdsvis 800--1000-tallet, og 1300-tallet (7.000 mynter). Dette er funnet like øst for Suure-Janni, ved den store landsbyen Olustvere med godset av samme navn. Det fikk en sirlig konstruert park midt på 1800-tallet, anlagt av den siste godseieren grev Nikolai von Fersen. Også dagens severdige hovedbygg er reist av ham, og besøkes ofte av turister. Parkens åtte kilometer alléer av lind, eik og lønn inspirerte maleren Johan Muks (1899–1983).
Helt sørøst i denne kommunen ligger den lille landsbyen Lubjasaare, hvor den berømte estiske kunstneren Johann Köler (1826–1899) var født. Han var kunstlærer for tsarfamilien ved hoffet i St. Petersburg, og kom i voksen alder bare til Lubjasaare unntaksvis, som i 1863.
Kjell Arne Bøe
I sine yngre dager deltok Bøe også i ordinære styrkeløftkonkurranser. Blant annet deltok han i styrkeløft-VM 1975 i Birmingham, hvor han kom på 7.-plass i klasse -82,5 kg. Han løftet da 190 kg i knebøy, 150 kg i benkpress, 200 kg i markløft og 540 kg sammenlagt.
Naho Emoto
Naho Emoto (født 25. august 1985 i Kyoto) er en japansk softballspiller som deltok i de olympiske leker 2008 i Beijing.
Emoto ble olympisk mester i softball under sommer-OL 2008 i Beijing. Hun var med på det japanske laget som vant softballturneringen foran USA og Australia. Japan vant finalen over USA med 3-1. Det var fjerde og siste gangen som softball var med som olympisk sport.
Edvard-prisen
Edvard-prisen er en utmerkelse innen norsk musikk utdelt av TONO, opphavsrettsorganisasjon for musikere og komponister. Prisen, som ble delt ut første gang i 1998, deles ut årlig og kan kun tildeles medlemmer i organisasjonen. Målet er å styrke musikklivet og øke oppmerksomheten rundt norske komponister og tekstforfattere og deres verk.
Antall prisklasser har variert siden starten. Fra og med utdelingen for 2007 blir det delt ut pris i 4 klasser: Siden 2014 er det også blitt delt ut pris i klassen utfordrer. Vinneren for hver kategori mottar 50 000 kroner, et trofé og et diplom. Det opprinnelige trofeet var designet av Bruno Oldani og ble i 2018 byttet med et trofé designet av Magne Furuholmen. Prisen er en videreføring av prisen Årets verk, som ble delt ut fra 1965 til 1996.
Prisene for 2007 og 2008 ble delt ut samlet under TONOs jubileumskonsert 27. november 2008.
2008
Det ble ikke delt ut noen pris for 2009.
Lucas County (Ohio)
Lucas County er et fylke i den amerikanske delstaten Ohio. Det ligger nord i staten ved Eriesjøen og det grenser mot Ottawa County i sørøst, Wood County i sør, Henry County i sørvest og mot Fulton County i vest. Det har også grense mot delstaten Michigan i nord og mot provinsen Ontario i Canada (vanngrense) i nordøst.
Lucas Countys totale areal er 1 543 km² hvorav 622 km² er vann. I 2000 hadde fylket 455 054 innbyggere og administrasjonssenteret ligger i byen Toledo.
Fylket ble grunnlagt med fulle rettigheter 20. juni 1835. Lucas County har fått sitt navn etter guvernør Robert Lucas.
Masherbrum
Masherbrum er en markert topp i fjellkjeden Karakorum nordøst i Pakistan. Masherbrum er 7821 moh. og er dermed verdens 22. høyeste fjell, og det 11. høyeste i Pakistan.
Fjellet fikk navnet K1 («Karakorams første fjell») etter britenes kartlegging av Karakoram i 1856, men har siden fått tilbake sitt opprinnelige navn. Betydningen av «Masherbrum» er usikker, men antas å stamme fra sammensetningen av ordene masha (adelskvinne, eller dronning) og brum (fjell) på balti-språket, altså «dronningen av fjell». Også andre betydninger er foreslått.
Masherbrum er omringet av flere av de høyeste og mest spektakulære fjellene i verden, som K2, Gasherbrum-gruppen og Trango-massivet.
Fjellet ble første gang besteget i 1960 av en amerikansk-pakistansk ekspedisjon.